
Je li se dopušteno zaklinjati časnim Kur’anom?


* 
* 
* 
* 
* 
* 
* 

 
Je li se dopušteno zaklinjati časnim Kur’anom?

Po mišljenju većine islamskih učenjaka, osim hanefijske pravne škole, dopušteno je zaklinjanje Kur’anom, jer je ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** Allahov govor (atribut) i nije stvoren. Od hanefijskih pravnika ovo su mišljenje odabrali Ibn Hummam i Ajni. (Vidjeti: *El-Mebsut*, 7/24, *El-Mugni*, 9/398, *Šerhu Fethil-Kadir*, 5/69, *Medžmu’ul-fetava*, 35/237, i *El-Fikhul-islami*, 3/379.) U sunnetu se navode brojni hadisi u kojima ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, traži utočište kod Allaha pozivajući se na Njegova svojstava. Naprimjer: “*Utječem se Tvome licu*”; “*Utječem se Allahovim savršenim riječima*”; “*Utječem se Tvojoj milosti od Tvoje srdžbe.*” (Buharija i Muslim.)


Ipak moramo napomenuti da se riječi: “Tako mi Kur’ana”, odnosno: “Kur’ana mi”, odnose na Allahov govor kao atribut, ne na listove i mastilo kojim su ispisani ajeti; u tom slučaju zakletva bi se smatrala malim širkom, Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


